maca ur tt-yečča ara, tessukkes seg uslem, teḥṣel-d deg ijider, amakar n tyuzaḍ da-agi dɣa i diban wafud d imgerrez ɣur-s, xas akken di tazwara tuga-it, teqqim tesmehmih kan d yiman-is teqqar-as: « ih, i yeṭṭfen d afriwen llan, ula di tegnit am ta, ur zmireɣ ad ssukseɣ s yes-sen, d ayen tura ziɣ ad mteɣ ». Tamecwart ur tebni ara d yiman-is amek i tqubel s lǧehd d leḥrara, d tebɣest d tameqrant, d ayen dɣa i yeǧǧan ijider ur tt-yečča ara, imi teɛjeb-as s waṭas, ɣer taggara tegra-d d tetbirin, yid-sent tufa talwit, imir tessuter-asent ad tt-ǧǧent weḥd-s ad tarew tamellelt-is, dɣa akken kan i teḍra, ɣer taggara tesɛa-d mmi-s, ur yefri d acu-t, maca ayen yessefraḥen deg-s d afriwen-is i yifen ula d wid n ijider.